Hotèl tegesé papan kang duwé mupangat kanggo nampung wong kang teka ing sawijiné laladan utawa wewangunan kang nyedhiani pondokan, panganan lan ombénan kanggo umum. Hotèl kang kapisanan pancen diciptaké kanggo nglayani masarakat..Hotèl asal-usulé didelemg saka dasanama asalé saka tembung hostel, tembung iki kalebu basa Prancis kuna..Sajarah Hotèl madeg wiwit akir abad 17.

Hotèl uga kagolong wewangunan kang duwé akèh kamar kanggo diséwaké kanggo nginep. Ing hotèl uga ana restoran lan ana uga kang nyéwakaké gedhong kanggo pertemuan, kanggo nganténan lan kanggo rapat. Hotèl kalebu salah sawijining wujud akomodasi kang dadi pangkopenan kanthi cara komersial, disediaké kanggo sapa waé kang kepéngin éntuk pelayanan, kepéngin nginep, mangan lan ngombé kanthi cara mbayar.
Hotèl apung kalebu hotèl nanging panginepan iki pernahé ing pinggir kali, terusan utawa sagara. Hotèl apung ya iku hotèl kang ana ing ndhuwur kapal laut. Hotèl apung bisa pindhah-pindhah enggon awit ana ing ndhuwur kapal.

Jinising 
 Hotèl berbintang ya iku hotèl kang susunané, pengaturané lan manajemené murwat miturut standar internasional ing tataran kang wis ditemtokaké. Dené tataran mau bisa diarani:
 hotèl bintang siji
 hotèl bintang loro
 hotèl bintang telu
 hotèl bintang lima.
 Hotèl kutha ya iku hotèl kang manggon ing pusat kutha lan akèh-akéhé kanggo nginep wisatawan. Ana uga kang diarani melati hotèl, melati hotèl iki hotèl kang duwé tarif prasaja, lan biayané bisa dijangkau masarakat kang ékonominé lumebu golongan ékonomi lemah.

Cathetan suku 

Pariwisata
Panginepan
Hotèl